en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml en ml en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
കെ കരുണാകരന്റെ ആദ്യ ഊഴം 32 ദിവസം
കേരളത്തിലെ പാര്‍ലമെന്റ്-നിയമസഭാ നിയോജകമണ്ഡലങ്ങള്‍ 1974ന് പുനഃസംഘടിപ്പിക്കപ്പെട്ടു. 1977 മാര്‍ച്ചില്‍ തെരഞ്ഞെടുപ്പു നടക്കുമ്പോള്‍ നിയമസഭാ സീറ്റുകളുടെ എണ്ണം 140 ആയി. വോട്ടര്‍മാര്‍ 11,460,901ഉം. 1970ല്‍ 10,399 പോളിങ് ബൂത്തുകള്‍. 1977ല്‍ ബൂത്തുകള്‍ 10, 679 ആയി.
അഞ്ചാം കേരള നിയമസഭയിലേക്കുള്ള ഈ തെരഞ്ഞെടുപ്പില്‍ മത്സരരംഗത്തുണ്ടായിരുന്നത് 548 സ്ഥാനാര്‍ഥികള്‍. രണ്ടു മുന്നണികള്‍ തമ്മിലായിരുന്നു പ്രധാന മത്സരം. 1977ലെ സവിശേഷത. കോണ്‍ഗ്രസ്, സിപിഐ, മുസ്ലീം ലീഗ്, ആര്‍എസ്പി, കേരള കോണ്‍ഗ്രസ് എന്നിവയ്ക്കു പുറമേ അംഗീകാരമില്ലാത്ത പിഎസ്പിയും ചേര്‍ന്ന ഭരണമുന്നണി ഒരു ഭാഗത്ത്. എസ്ഡിപിയുടെ പിന്തുണയും ഉണ്ടായിരുന്നു.
മറുഭാഗത്ത് സിപിഎം, ബിഎല്‍ഡി (ജനത), പ്രതിപക്ഷ ലീഗ് (അഖിലേന്ത്യാ ലീഗ്), കേരള കോണ്‍ഗ്രസ്(പിളള), അംഗീകാരമില്ലാത്ത കെഎസ്പി, ദേശീയ ആര്‍എസ്പി എന്നീ കക്ഷികള്‍. ഭരണമുന്നണിയിലെ സീറ്റ് വിഭജനം: കോണ്‍ഗ്രസ്-54, സിപിഐ-27, മുസ്ലീം ലീഗ്- 16, കേരള കോണ്‍ഗ്രസ് (പിളള)-15, കോണ്‍ഗ്രസ് (പരിവര്‍ത്തനവാദി)-2, കെഎസ്പി-1, ദേശീയ ആര്‍എസ്പി-1, സ്വതന്ത്രര്‍-11.
വ്യക്തമായ രാഷ്ട്രീയ ധ്രൂവീകരണം സംഭവിച്ചിട്ടും 33 സീറ്റുകളില്‍ മാത്രമായിരുന്നു നേരിട്ടുളള മത്സരം. 29 ഇടങ്ങളില്‍ ത്രികോണം. ആറ് മണ്ഡലത്തില്‍ ആറ് സ്ഥാനാര്‍ഥികള്‍ വീതവും മറ്റാറിടത്ത് ഏഴു പേര്‍ വീതവും നാലിടത്ത്  ഏഴുപേര്‍ വീതവും  ഒരു മണ്ഡലത്തില്‍ പത്തു സ്ഥാനാര്‍ഥികളും ഉണ്ടായിരുന്നു. മൊത്തം 9,079,609 പേര്‍ സമ്മതിദാനാവകാശം രേഖപ്പെടുത്തി. പോളിങ് 79 ശതമാനം. 8,773,646 എണ്ണം അസാധുവായി. അംഗീകാരമില്ലാത്ത കക്ഷികളുടെ സ്ഥാനാര്‍ഥികള്‍ സ്വതന്ത്രന്മാരായാണ് മത്സരിച്ചത്.
ഭരണമുന്നണിക്കും അതിന്റെ സ്വതന്ത്രന്മാര്‍ക്കും നിര്‍ണായക ഭൂരിപക്ഷം ലഭിച്ചു. കോണ്‍ഗ്രസ്-38, സിപിഐ-23, കേരളകോണ്‍ഗ്രസ്- 20, മുസീം ലീഗ്- 13, ആര്‍എസ്പി-9, എന്‍ഡിപി-5, പിഎസ്പി-3.
പ്രതിപക്ഷ മുന്നണിക്ക് 29 സീറ്റേ ലഭിച്ചുളളു. സിപിഐ എം-17, ബിഎല്‍ഡി-6, അഖിലേന്ത്യാ ലീഗ്-3, കേരള കോണ്‍ഗ്രസ് (പിളള)-2, സ്വതന്ത്രന്‍-1. ഇരുമുന്നണിയിലും പെടാതെ സ്വതന്ത്രരായി മത്സരിച്ച 2288 പേരില്‍ 286 പേര്‍ക്ക് കെട്ടിവച്ച തുക നഷ്ടമായി.
അഞ്ചാം കേരള നിയമസഭയ്ക്ക് ഒരു പ്രത്യേകതയുണ്ടായിരുന്നു. നാല് മന്ത്രിസഭകള്‍- കെ കരുണാകരന്‍, എ കെ ആന്റണി, പി കെ വാസുദേവന്‍ നായര്‍, സി എച്ച് മുഹമ്മദ്‌കോയ-ഇക്കാലത്തുണ്ടായി. കരുണാകരന്‍ മന്ത്രിസഭയ്ക്ക് 32 ദിവസവും, ആന്റണി മന്ത്രിസഭയ്ക്ക് 550 ദിവസവും, പികെവി മന്ത്രിസഭയ്ക്ക് 343 ദിവസവും, സിഎച്ച് മന്ത്രിസഭയ്ക്ക് 54 ദിവസവുമായിരുന്നു ആയുസ്. വ്യത്യസ്തമായ രാഷ്ട്രീയ കാരണങ്ങളാല്‍ നാലു മുഖ്യമന്ത്രിമാരും രാജിവയ്ക്കുകയായിരുന്നു.
ഐക്യ ജനാധിപത്യ മുന്നണി (യുഡിഎഫ്) യുടെ സ്ഥാപകരില്‍ പ്രമുഖനായ ''ലീഡര്‍'' എന്ന് വിളിക്കപ്പട്ട കണ്ണോത്ത് കരുണാകരന്‍ നാലു തവണ മുഖ്യമന്ത്രിയായെങ്കിലും ആദ്യ ഊഴം 1977 മാര്‍ച്ച് 25നായിരുന്നു. കരുണാകരന്‍ മുഖ്യമന്ത്രിയായി രണ്ടംഗ മന്ത്രിസഭയാണ് അന്ന് അധികാരത്തിലേറിയത്. 13 പേരെക്കൂടി ഉള്‍പ്പെടുത്തി ഏപ്രില്‍ 11ന് മന്ത്രിസഭ വികസിപ്പിച്ചു.
എന്നാല്‍ ഈ മന്ത്രിസഭയ്ക്ക് അല്‍പ്പായുസ്സായിരുന്നു. രാജന്‍ കേസായിരുന്നു കാരണവും. അടിയന്തരാവസ്ഥ വിരുദ്ധ പ്രതിഷേധത്തിന്റെ നേതൃ നിരയില്‍ ഉണ്ടായിരുന്ന കോഴിക്കോട്  എന്‍ജിനിയറിങ് കോളജിലെ വിദ്യാര്‍ഥി രാജന്‍ കക്കയം പൊലീസ് ക്യാമ്പില്‍ കൊല്ലപ്പെട്ടതായിരുന്നു കേസ്. രാജന്റെ ശരീരാവശിഷ്ടങ്ങള്‍ പോലും കണ്ടെത്താനായില്ല. അടിയന്തരാവസ്ഥക്ക് ശേഷം രാജന്റെ പിതാവ് ഈച്ചരവാര്യര്‍ ഹൈക്കോടതിയെ സമീപിച്ചു. സംഭവസമയത്തെ ആഭ്യന്തരമന്ത്രി കെ കരുണാകരന്‍, ആഭ്യന്തര സെക്രട്ടറി, പൊലീസ് ഐജി, മറ്റ് പൊലീസ് ഓഫീസര്‍മാര്‍ എന്നിവരെ പ്രതികളാക്കിയായിരുന്നു ഈച്ചരവാര്യരുടെ ഹേബിയസ് കോര്‍പ്പസ്. കോളേജ് ഹോസ്റ്റലില്‍ നിന്നും കസ്റ്റഡിയിലെടുത്ത രാജനെ കക്കയത്തെ ടൂറിസ്റ്റ് ബംഗ്ലാവില്‍ എസ്‌ഐ പുലികോടന്‍ നാരായണന്‍ ഉള്‍പ്പെടെ ആറു പൊലീസുകാര്‍ മൃഗീയമായി മര്‍ദ്ദിച്ചതായി എട്ട് സാക്ഷികളുടെ മൊഴിയില്‍ നിന്നും വ്യക്തമായി.
എന്നാല്‍ രാജനെ അറസ്റ്റുചെയ്തിട്ടില്ല എന്നായിരുന്നു സര്‍ക്കാര്‍ നിലപാട്. രാജനെ കോടതിയില്‍ ഹാജരാക്കാന്‍ കേസില്‍ വാദം കേട്ട ജസ്റ്റിസ് സുബ്രഹ്മണ്യം പോറ്റി ഉത്തരവിട്ടു. തുടര്‍ന്നുള്ള വിചാരണ കേരളത്തിലെ നിയമചരിത്രമായി. തുടര്‍ച്ചയായ പൊലീസ് പീഡനത്തിന്റെ ഫലമായി രാജന്‍ നിയമവിരുദ്ധ പൊലീസ് കസ്റ്റഡിയില്‍ മരിച്ചതായി കെ കരുണാകരന്‍, ഐജി വി എന്‍ രാജന്‍, ആഭ്യന്തര സെക്രട്ടറി എസ് നാരായണ സ്വാമി എന്നിവര്‍ കോടതിയെ അറിയിച്ചു. ഡിഐജി ജയറാം പടിക്കല്‍ സസ്‌പെന്‍ഷനിലായി. എസ്‌ഐ പുലിക്കോടന്‍ നാരായണന്‍ പിന്നീട് അറസ്റ്റുചെയ്യപ്പെട്ടു.
കരുണാകരന്‍ കോടതിയില്‍ കള്ളം പറഞ്ഞതായി ജസ്റ്റിസുമാരായ സുബ്രഹ്മണ്യം പോറ്റി, വി ഖാലീദ് എന്നിവരങ്ങിയ ഡിവിഷന്‍ ബെഞ്ച് വിധിച്ചു. ഐജി വി എന്‍ രാജനെ കഠിനമായി കുറ്റപ്പെടുത്തി, അന്ന് രാജന്‍ കേന്ദ്ര സര്‍വീസിലായിരുന്നു.
കള്ളസാക്ഷ്യം പറഞ്ഞതിന് ഹൈക്കോടതി നിര്‍ദ്ദേശപ്രകാരം കരുണാകരനെ പ്രോസിക്യൂട്ട് ചെയ്‌തെങ്കിലും, എറണാകുളം ചീഫ് മജിസ്‌ട്രേറ്റ് കോടതി പിന്നീട് അദ്ദേഹത്തെ കുറ്റവിമുക്തനാക്കി.
പാര്‍ട്ടിയിലെയും പുറത്തെയും സമ്മര്‍ദ്ദത്തെ തുടര്‍ന്ന് കെ കരുണാകരന്‍ ഏപ്രില്‍ 25ന് മന്ത്രിസഭയുടെ രാജി സമര്‍പ്പിച്ചു.
രണ്ടു ദിവസത്തിനുശേഷം, ഏപ്രില്‍ 27ന് എ കെ ആന്റണിയുടെ നേതൃത്വത്തില്‍ 15 അംഗ മന്ത്രിസഭ അധികാരമേറ്റു. കെ കെ ബാലകൃഷ്ണന്‍(ഹരിജന ക്ഷേമം, ജലസേചനം), എം കെ ഹേമചന്ദ്രന്‍ (ധനം), ഉമ്മന്‍ചണ്ടി (തൊഴില്‍), കെ ശങ്കരനാരായണന്‍(കൃഷി), കെ എം മാണി (ആഭ്യന്തരം-1977 ഡിസംബര്‍ 21ന് രാജിവച്ചു. 1978 സെപ്റ്റംബര്‍ 16ന് തിരിച്ചെത്തി), കെ നാരായണകുറുപ്പ്(ഗതാഗതം), ഇ ജോണ്‍ ജേക്കബ്ബ് (ഭക്ഷ്യ, സിവില്‍ സപ്ലൈസ്), അവുക്കാദര്‍കുട്ടി നഹ (തദ്ദേശസ്വയംഭരണം), സി എച്ച് മുഹമ്മദ് കോയ (വിദ്യാഭ്യാസം-1977 ഡിസംബര്‍ 20ന് രാജിവച്ചു. 1978 ഒക്‌ടോബര്‍ 4ന് തിരിച്ചെത്തി), പി കെ വാസുദേവന്‍ നായര്‍ (വ്യവസായം), ജെ ചിത്തരഞ്ജന്‍ (ആരോഗ്യം),കാന്തലോട്ട് കുഞ്ഞാമ്പു (വനം), ബേബി ജോണ്‍(റവന്യു), കെ പങ്കജാക്ഷന്‍ ( മരാമത്ത്-കായികം), പി ജെ ജോസഫ് (ആഭ്യന്തര്-1978 സെപ്റ്റംബര്‍ 16ന്), യു എ ബീരാന്‍ (വിദ്യാഭ്യാസം, സാമൂഹ്യ ക്ഷേമം-1978 ജനുവരി 27 മുതല്‍ 1978 ഒക്‌ടോബര്‍ 3 വരെ), ടിഎസ് ജോണ്‍ (ഭക്ഷ്യ, സിവില്‍ സപ്ലൈസ്-1978 ഒക്‌ടോബര്‍ 19).
നിയമസഭാംഗം അല്ലാതിരുന്ന ആന്റണി കഴക്കൂട്ടത്തു നിന്നും ജനവിധി തേടി. 1977 ഒക്‌ടോബര്‍ 22ലെ ഉപതെരഞ്ഞെടുപ്പില്‍ ആന്റണി വിജയിച്ചു നിയമസഭയിലെത്തി. അഞ്ച് നിയോജകമണ്ഡലങ്ങളില്‍കൂടി ഉപതെരഞ്ഞെടുപ്പു നടന്നു. തിരുവനന്തപുരം ഈസ്റ്റ്, തലശ്ശേരി, പാറശ്ശാല സീറ്റുകള്‍ സിപിഎമ്മും, കാസര്‍കോട് അഖിലേന്ത്യാ മുസ്ലീം ലീഗും, തിരുവല്ല ജനതയും കരസ്ഥമാക്കി.
ചിക്കമംഗലൂര്‍ ലോക്‌സഭാ ഉപതെരഞ്ഞെടുപ്പില്‍ ഇന്ദിരാഗാന്ധിയെ സ്ഥാനാര്‍ഥിയാക്കിയതില്‍ പ്രതിഷേധിച്ച് 1978 ഒക്‌ടോബര്‍ 27ന് എ കെ ആന്റണി മുഖ്യമന്ത്രിപദം ഒഴിഞ്ഞു.
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar